Espanjalainen synagoga (Praha)

Espanjalainen synagoga (tšek. Španělská synagoga) on Tšekin Prahassa sijaitseva juutalainen synagoga. Vuonna 1868 reformijuutalaisen seurakunnan käyttöön valmistunut rakennus sijaitsee paikalla, jossa on jo 1100-luvulta lähtien sijainnut juutalainen synagoga. Synagogan nimi juontaa rakennuksen uusmaurilaiseen arkkitehtuuriin, joka sai paljon vaikutteita Espanjan Granadassa sijaitsevasta Alhambran palatsista. Koristeellinen sisustus toteutettiin vuosina 1882–1883 Antonín Baumin ja Bedřich Münzbergerin suunnitelman perusteella. Toisen maailmansodan aikaan natsi-Saksan miehitysjoukot käyttivät tilaa varastona Tšekin juutalaisilta seurakunnilta takavarikoidulle esineistölle. Lähteet